Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A biztos állásfoglalásában idézte az Alkotmánybíróság 34/1994. (VI. 24.) AB határozatát, mely szerint „A nyílt, áttetszõ és ellenõrizhetõ közhatalmi tevékenység, általában az állami szervek és a végrehajtó hatalom nyilvánosság elõtti mûködése a demokratizmus egyik alapköve, a jogállami államberendezkedés garanciája.”
Paragraph Index: 181

A biztos állásfoglalásában idézte az Alkotmánybíróság 34/1994. (VI. 24.) AB határozatát, mely szerint „A nyílt, áttetszõ és ellenõrizhetõ közhatalmi tevékenység, általában az állami szervek és a végrehajtó hatalom nyilvánosság elõtti mûködése a demokratizmus egyik alapköve, a jogállami államberendezkedés garanciája.” Fontosnak tartotta azt is hangsúlyozni, hogy a jogi és erkölcsi kategóriák mesterséges szétválasztása beláthatatlan következményekkel és veszélyekkel járna. (1443/A/2006) Sajtószabadság vagy információszabadság? Ebben az esztendõben ismét felmerült a két jog együttes értelmezésének, illetve elhatárolásának kérdése. A biztos korábbi ügyek vizsgálata nyomán kialakított álláspontja, hogy az úgynevezett kommunikációs jogok (a sajtószabadság, a véleménynyilvánítás szabadsága, az információszabadság) rokon jogok, elhatárolásuk gyakran nem egyszerû, mégis látni kell a különbségeiket. Leszögezte, hogy felhatalmazása csak az információszabadsággal kapcsolatos ügyek kivizsgálására van.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes